Therese Comodini Cachia skandalizzat ruħha għax Adrian Delia għamel kontro-eżami fil-konfront tal-editur tas-sit Lovin Malta. Kif kien dmiru, Dr. Delia għamel mistoqsijiet dwar artiklu li ġie pubblikat fis-sajf li għadda minn Lovin Malta. Dan l-artiklu allega li Dr Delia kien f'komunikazzjoni ma' Yorgen Fenech waqt dibattitu fil-parlament. Din l-allegazzjoni saret minn Lovin Malta għax qalu li Dr Delia kien qed jikkomunika ma' Fenech wara li sar magħruf li l-istess Fenech kien is-sid tal-kumpanija 17 Black. Dawn wassal biex Comodini Cachia għamlet tweet fejn kitbet hekk: Mistgħaġba, Comodini Cachia qalet li huwa surrejali u jħallilek b'togħma qarsa, meta avukat, għax hu membru tal-parlament, jistaqsi mistoqsijiet f'kawża miftuħa minnu stess u li tolqot lilu personali. Hija stess ammettiet li jista', imma gergret għax dan l-għaġir imur kontra l-press freedom li kull membru tal-Parlament qed jiġġieled għalih. Għal din id-deputata, Dr Delia ma jagħmel xejn tajjeb. Tkun dejjem minn tal-ewwel li tikkritika kull ma jagħmel Dr Adrian Delia. Min-naħa l-oħra, l-istess Therese Comodini Cachia ma tiddejjaqx tmur kontra l-istatut tal-partit Nazzjonalista li jipprojbixxi lid-deputati tiegħu jagħmlu kritika fuq il-media soċjali lil sħabhom. Ħalli nikkwota silta mill-istatut tal-Partit Nazzjonalista biex forsi Dr Comodini Cachia tħares lejha u qabel tikteb tibda tirrejalizza li qed tmur kontra l-istess statut li suppost tafu kollu u bl-amment. Issa x'ser jagħmel il-Partit Nazzjonalista? Ser itella' lil Therese Comodini Cachia quddiem il-kummissjoni tad-Dixxiplina u Etika ta' dan il-Partit kif ried jagħmel fil-konfront tas-Sindku Nazzjonalista tan-Naxxar? Jew dawk ta' Repubblika u l-Blue Heroes ħadu over il-Partit Nazzjonalista u jistgħu jaqgħu u jqumu mill-istatut tal-Partit Nazzjonalista? Suppost li bħala deputata u avukat taf sew x'jgħid l-istatut tal-Partit Nazzjonalista. Bħala deputata tal-Partit Nazzjonalista taf li ma għandhiex tattakka kollegi li finalment ma kienu qed jagħmlu xejn kontra l-liġi. Anzi kienu qed jiddefendu lilhom infushom minn gidba. Finalment ic-chats ta' Yorgen Fenech ġew għand il-media bħal ma kienu għand id-dispożizzjoni tagħha. Kieku din kienet verita' ilha li ħarġet fil-ġurnali. Mhux ta' b'xejn li bil-Blue Heroes u b'dawn in-nies ta' Repubblika, il-Partit Nazzjonalista ma jistax jieħu r-ruħ anki jekk għandha gvern mgħarraq fil-korruzzjoni u ma jafx fejn hu sejjer bil-miżuri li qed jagħmel fuq il-Covid-19 li bihom kisser l-ekonomija ta' dan il-pajjiż. Infakkar li skont il-Blue Heroes, huwa riedu lil Bernard Grech għax kien il-bniedem kapaċi jgħaqqad lill-Partit Nazzjonalista. Illum il-Partit Nazzjonalista hu magħqud daqs ġelat fix-xemx tiżreġ ta' Awwissu! Kull ma jonqos huwa li Dr Therese Comodini Cachia tagħmel xi U-turn bħalma ġieli għamlet.